ইউক্ৰেইনস্থিত ইউৰোপৰ সৰ্ববৃহৎ পাৰমাণৱিক শক্তি প্ৰকল্প আক্ৰমণৰ বাবে ৰাছিয়াক উচতনি দিয়া হৈছিল। আৰু এই উচতনি দিছিল খোদ ইউক্ৰেইন ৰাষ্ট্ৰপতি ভলোডিমি জেলেনস্কিয়ে!
এই বিস্ফোৰক অভিযোগ উত্থাপন কৰিছে ইউক্ৰেইনৰ প্ৰাক্তন প্ৰধানমন্ত্ৰী মাইকোলা আজাৰোভে। মূলতঃ পশ্চিমীয়া দেশসমূহক ইউক্ৰেইনৰ ওপৰত নো-ফ্লাই জোন স্থাপন কৰিবলৈ সৈমান কৰাৰ বাবেই জাপোৰিজজিয়া পাৰমাণৱিক শক্তি প্ৰকল্পত আক্ৰমণৰ বাবে ৰাছিয়াক উচতনি দিয়া হৈছিল বুলি আজাৰোভে কয়।
তেওঁ উল্লেখ কৰে যে প্ৰকল্প কেন্দ্ৰত সামান্য জুয়েও জৰুৰী পৰিস্থিতিৰ সৃষ্টি কৰিব পাৰে।
"সেয়েহে, এয়া সম্পূৰ্ণৰূপে স্পষ্ট যে ই এটা সুবিবেচিত উচতনি আছিল। দ্বিতীয়তে, নিশালৈ জেলেনস্কিৰ তাৎক্ষণিক প্ৰতিক্ৰিয়া আৰু সম্পূৰ্ণ মিছা তথ্যৰ সৈতে আমেৰিকা আৰু ব্ৰিটেইনলৈ তেওঁৰ তাৎক্ষণিক বাৰ্তাই প্ৰমাণ খৰে যে ই স্বাভাৱিকতেই এক প্ৰৰোচনা আছিল।"- তেওঁ লগতে কয়।
এই বিষয়ে জেলেনস্কি অৱগত আছিল আৰু তেওঁ এই প্ৰৰোচনা ব্যৱহাৰ কৰি ইউক্ৰেইনৰ ওপৰত এক নো-ফ্লাই জোন সৃষ্টি কৰিব বিচাৰিছিল বুলি আজাৰোভে অভিযোগ কৰে।
আজাৰোভৰ এই অভিযোগৰ পিছতে এতিয়া সৰ্বত্ৰে তীব্ৰ চৰ্চা হৈছে। অৱশ্যে প্ৰাক্তন প্ৰধানমন্ত্ৰী গৰাকীৰ এই অভিযোগৰ প্ৰতি এতিয়ালৈকে কোনো প্ৰতিক্ৰিয়া প্ৰকাশ কৰা নাই জেলেনস্কিয়ে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
